Държавен вестник, бр. 9, 2016 г., стр. 99

БРОЙ  9	
Д Ъ Р Ж А В Е Н  В Е С Т Н И К 	
СТР.  99  
(2) Държавен фонд „Земеделие“ – Раз-
плащателна агенция, осъществява контрол 
върху процедури за обществени поръчки по 
правила, одобрени от изпълнителния директор 
на ДФЗ – РА.
(3) При установяване на нарушение, пред-
видено в Методологията за определяне на 
финансови корекции във връзка с нарушения, 
установени при възлагането и изпълнението 
на обществени поръчки и на договори по 
проекти, съфинансирани от Структурните 
фондове, Кохезионния фонд на Европейския 
съюз, Европейския земеделски фонд за разви-
тие на селските райони, Европейския фонд за 
рибарство и фондовете от Общата програма 
„Солидарност и управление на миграционните 
потоци“, приета с Постановление № 134 на 
Министерския съвет от 2010 г. (ДВ, бр. 53 от 
2010 г.), ДФЗ – РА, определя размера на фи-
нансовата корекция съгласно приложимото 
европейско и национално право и уведомява 
МЗХ за основанието и размера на санкцията.
Чл. 18. (1) Когато дейност от приложение 
№ 1 е възложена на външен изпълнител по 
реда на Закона за обществените поръчки, 
стойността на разходите, определени в прило-
жението, се използва от МИГ за определяне 
на прогнозната стойност за възлагане на 
обществена поръчка.
(2) В случаите по ал. 1 размерът на фи-
нансова помощ, която се предоставя за дей-
ност от приложение № 1, е стойността на 
действителните разходи, реално извършени, 
платени и доказани с разходооправдателни и 
платежни документи.
Чл. 19. (1) Управляващият орган на ПРСР 
2014 – 2020 г., и ДФЗ – РА, извършват посеще-
ния на място и проверки на дейността на МИГ. 
(2) По време на проверките УО на ПРСР 
2014 – 2020 г., и ДФЗ – РА, имат право да 
проверяват оригиналните документи на МИГ, 
активите, обект на подпомагане, провежданите 
от МИГ мероприятия и заседания на коми-
сии за избор на проекти, както и да изискват 
доклади, справки, допълнителни документи 
и информация, необходими за обективната 
оценка на дейността им.
(3) Проверки и посещения на място се 
извършват в присъствието на упълномощен 
представител или служител на МИГ.
(4) След приключване на проверката/
посещението на място служителят на УО на 
ПРСР 2014 – 2020 г., или ДФЗ – РА, представя 
протокола с резултатите от проверката за 
подпис на упълномощен представител или 
служител на МИГ, който има право да напи-
ше в протокола обяснения и възражения по 
направените констатации.
(5) Екземпляр от протокола по ал. 4 се 
предоставя на упълномощен представител или 
служител на МИГ веднага след приключване 
на проверката на място.
(6) Ако упълномощен представител или 
служител на МИГ не е открит при извършване 
на проверката/посещението на място, УО на 
ПРСР 2014 – 2020 г., или ДФЗ – РА, уведомява 
МИГ, като изпраща копие от протокола.
(7) В срок до 10 работни дни от получа-
ването на протокола за проверката на място 
МИГ може да направи възражения и да даде 
обяснения по направените констатации пред 
УО на ПРСР 2014 – 2020 г., или изпълнителния 
директор на ДФЗ – РА.
(8) Когато посещението на място се из-
вършва от УО на ПРСР 2014 – 2020 г., копие от 
протокола по ал. 4 се изпраща на ДФЗ – РА, 
в срок до 10 работни дни след приключване 
на посещението. Резултатите от него се взе-
мат предвид при одобрение на заявките за 
плащане, в които са включени дейностите, 
обект на проверката.
Чл. 20. (1) Местната инициативна група е 
длъжна да води аналитична счетоводна отчет-
ност, която да е достатъчна за установяване и 
проследяване на всички операции, свързани 
с подпомаганите дейности.
(2) Местната инициативна група е длъжна 
да организира подробна счетоводна отчетност, 
която да е достатъчна за установяване и про-
следяване на възстановим и невъзстановим 
ДДС по всеки договор (проект, дейност).
(3) Документите, свързани с подпомаганата 
дейност, се съхраняват от МИГ в продължение 
на 5 години след извършване на окончателното 
плащане по подмярка 19.4. 
Чл. 21. (1) За срок 5 години след извършва-
не на окончателното плащане по подмярката 
МИГ е длъжна да:
1. използва придобитите по подмярката 
активи по предназначение; 
2. не продава, дарява, преотстъпва полз-
ването на активите, предмет на подпомагане, 
под каквато и да е форма с изключение на 
случаите, когато това се изисква по закон; 
3. не променя местоположението на под-
помогнатата дейност извън територията на 
действие на МИГ. 
(2) Изискванията на ал. 1, т. 1 и 2 не се 
прилагат при подмяна на оборудване с изтекъл 
амортизационен срок. Подмяната с новото 
оборудване се осъществява след одобрение 
на ДФЗ – РА.
Чл. 22. (1) Местната инициативна група е 
длъжна да сключи застраховка на активите, 
предмет на подпомагане, срещу рисковете, 
посочени в приложение № 4.
(2) Застраховката по ал. 1 се поддържа 
валидна за срока от подаване на заявка за 
плащане до изтичане на срока по чл. 20, 
ал. 3, като МИГ е длъжна да подновява и 
представя на ДФЗ – РА, застрахователните 
полици ежегодно.
(3) Застрахователната полица трябва да 
съдържа клауза, че при тотална щета обез-
щетението е в полза на ДФЗ – РА, на стой-